To mænd på 18 år og en mand på 25 år er i dag ved Retten i Aalborg blevet varetægtsfængslet i fire uger. De er sigtet for at være i besiddelse af mellem 6,5 og 7 kilo hash. Ifølge anklager Louise Watson fra Nordjyllands Politi blev de tre mænd tirsdag aften klokken 21 anholdt i en bil på Indkildevej i Aalborg. Grundlovsforhøret blev holdt for lukkede døre, og anklageren kan ikke komme nærmere ind på omstændighederne i forbindelse med anholdelsen af de tre mænd tirsdag aften, og hun kan heller ikke oplyse, om hashen blev fundet i bilen eller et andet sted. De tre mænd har kæret afgørelsen om varetægtsfængsling til landsretten.

Opsummering:
De tre mænd er sigtet for at være i besiddelse af mellem 6,5 og 7 kilo hash.